b'\n_START_ARTICLE_\nKa\xc5\xa1tel Su\xc4\x87urac\n_START_SECTION_\nZgodovina\n_START_PARAGRAPH_\nZa\xc4\x8detki naselja Ka\xc5\xa1tel Su\xc4\x87urac segajo v leto 1392, ko je nad\xc5\xa1kof Gualdo na posestvu splitske nad\xc5\xa1kofije ob morju postavil utrjen dvorec (ka\xc5\xa1tel). Dvorec je dobil kon\xc4\x8dno podobo leta 1510 ter je bil obzidan z obrambnim zidom. Pri gradnji dvorca  so bili uporabljeni tudi ohranjeni gradbeni ostanki iz antike. Dvorec je slu\xc5\xbeil kot poletna rezidenca splitskih nad\xc5\xa1kofov. V dana\xc5\xa1nji \xc4\x8das se je ohranila poletna rezidenca z gotskimi okni ter deli obrambnega zidu. V dana\xc5\xa1njem naselju stoji \xc5\xa1e baro\xc4\x8dna \xc5\xbeupnijska cerkev, ki pa je bila med bombardiranjem v 2. svetovni vojni  po\xc5\xa1kodovana. Ohranjen je tudi napis na kamniti prekladi nad vrati iz 7. stoletja, ki je eden najstarej\xc5\xa1ih srednjeve\xc5\xa1kih epigrafskih spomenikov v Dalmaciji.'